Source: https://agrico.sk/priplatky-od-1-5-2019/
Timestamp: 2019-06-16 04:33:14+00:00
Document Index: 14065952

Matched Legal Cases: ['§ 123', '§ 123', '§ 122', '§ 122', '§ 122', '§ 85', '§ 121']

Príplatky od 1.5.2019 - agrico.sk
od AGR0037 | apr 5, 2019 | Články pre verejnosť | 2 komentáre
Na základe ustanovenia § 123 ods. 1 ZP „Zamestnancovi patrí za nočnú prácu popri dosiahnutej mzde za každú hodinu nočnej práce mzdové zvýhodnenie najmenej v sume 40 % minimálnej mzdy v eurách za hodinu podľa osobitného predpisu, a ak ide o zamestnanca vykonávajúceho rizikovú prácu, patrí mu mzdové zvýhodnenie najmenej v sume 50 % minimálnej mzdy v eurách za hodinu podľa osobitného predpisu.
U zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa prevažná časť práce vykonávala v noci, bude možné (v kolektívnej zmluve, prípadne pracovnej zmluve) dohodnúť nižšiu sumu mzdového zvýhodnenia – najmenej vo výške 35 % minimálnej mzdy v eurách za hodinu, pričom zníženie mzdového zvýhodnenia za nočnú prácu nebude možné dohodnúť u zamestnancov vykonávajúcich rizikovú prácu.
Nočná práca – stav od 1.5.2019 (§ 123 ZP)
Pracovné zmluvy = 40 % minimálnej mzdy pri nerizikovej práci (1,1956 €)
Pracovné zmluvy = 50 % minimálnej mzdy pri rizikovej práci (1,4945 €)
Pracovné zmluvy = 35 % minimálnej mzdy pri dohodnutej nižšej sadzbe* (1,04615 €)
Dohody = 40 % minimálnej mzdy pri nerizikovej práci (1,1956 €)
Dohody = 50 % minimálnej mzdy pri rizikovej práci (1,4945 €)
Dohody = 35 % minimálnej mzdy pri dohodnutej nižšej sadzbe* (1,04615 €)
Na základe novely vznikol zamestnancom nárok na mzdové zvýhodnenie za prácu vo sviatok vo výške najmenej 100 % ich priemerného zárobku.
Príklad: Sviatok, ktorý pripadne na sobotu. Ak bude mať zamestnanec určenú prácu nadčas v počte 8 hodín, za tento čas mu prislúcha mzda + mzdové zvýhodnenie za prácu nadčas (25 % priemerného zárobku) + mzdové zvýhodnenie za prácu vo sviatok (100 % priemerného zárobku) + mzdové zvýhodnenie za prácu v sobotu (50 % min. mzdy).
Práca vo sviatok – stav od 1.5.2019 (§ 122 ods.1 ZP)
Pracovné zmluvy = 100 % priemerného hodinového zárobku
Dohody = 100 % minimálnej mzdy (2,9890 €)
Za každú hodinu práce v sobotu vzniká zamestnancovi popri dosiahnutej mzde nárok aj na mzdové zvýhodnenie najmenej vo výške 50 % minimálnej mzdy v eurách za hodinu.
U zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa práca pravidelne vykonávala v sobotu je možné (v kolektívnej zmluve, prípadne pracovnej zmluve) dohodnúť nižšiu sumu mzdového zvýhodnenia, ale najmenej vo výške 45 % minimálnej mzdy v eurách za hodinu.
Mzdové zvýhodnenie za prácu v nedeľu je vo výške 100 % minimálnej mzdy v eurách za hodinu.
U zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa práca pravidelne vykonávala v nedeľu najmenej 90 %.
Práca v sobotu – stav od 1.5.2019 (§ 122a ZP)
Pracovné zmluvy = 50 % minimálnej mzdy (1,4945 €)
Pracovné zmluvy = 45 % minimálnej mzdy pri dohodnutej nižšej sadzbe** (1,34505 €)
Dohody = 50 % minimálnej mzdy (1,4945 €)
Dohody = 45 % minimálnej mzdy pri dohodnutej nižšej sadzbe** (1,34505 €)
Práca v nedeľu – stav od 1.5.2019 (§ 122b ZP)
Pracovné zmluvy = 100 % minimálnej mzdy (2,9890 €)
Pracovné zmluvy = 90 % minimálnej mzdy pri dohodnutej nižšej sadzbe*** (2,6901 €)
Dohody = 90 % minimálnej mzdy pri dohodnutej nižšej sadzbe*** (2,6901 €)
Tabuľka – náhrady od 1.5.2019
Zamestnanec má klasický pracovný čas (pondelok až piatok po 8 hodín). Navyše odpracoval v sobotu 8 hodín Následne si v pondelok zobral za odpracovanú sobotu náhradné voľno Má nárok na prípatok za sobotu a za nadčas? Má nárok na stravné v sobotu?
Zamestnanec má nárok za príplatok za odpracovanú sobotu (príplatok vo výške 50% minimálnej mzdy). Nárok za nadčas nemá, nakoľko si následne vybral náhradné voľno za odpracované hodiny v sobotu. Nárok na stravný lístok nie je ale môže mu byť poskytnutý pokiaľ to má organizácia v IS (že poskytuje SL aj pri nadčasoch).
Patrí mu príplatok za prácu nadčas, príplatok za sobotu 50% a príplatok za nedeľu 100%. Ak pracuje vo sviatok, patrí mu 100% a tiež príplatok za nadčas.
Osobitný predpis: nariadenie vlády SR, ktorým sa ustanovuje suma minimálnej mzdy na príslušný rok. Základom pre rok 2019 je suma 2,9890 eura/hod (a z nej príslušné percento). Skutočnosť, že zamestnanec pracuje 37,5h týždenne (skrátený pracovný čas podľa§ 85 ods. 5) alebo že je zaradený do vyššieho stupňa náročnosti práce (§ 121) nemá na tento základ vplyv.
Príplatky platné pred 1.5.2019
Pomôcky pre prácu účtovníka …
od AGR0037 | 11. júna 2019 | Články pre verejnosť | 0 Comments
BONUS Zamestnávatelia musia pri vyplácaní mzdy...
od AGR0037 | 5. apríla 2019 | Články pre verejnosť | 2 Comments
od AGR0037 | 7. januára 2019 | Články pre verejnosť, Formuláre | 13 Comments
od AGR0037 | 1. decembra 2018 | Články pre verejnosť, Dane | 6 Comments
od AGR0037 | 30. novembra 2018 | Články pre verejnosť, Dane | 0 Comments
od AGR0037 | 29. novembra 2018 | Články pre verejnosť, Dane | 0 Comments
od AGR0037 | 28. novembra 2018 | Články pre verejnosť, Dane | 0 Comments
od AGR0037 | 19. novembra 2018 | Články pre verejnosť, Dane | 0 Comments
od AGR0037 | 13. novembra 2018 | Články pre verejnosť, Dane | 0 Comments
od AGR0037 | 9. novembra 2018 | Články pre verejnosť, Formuláre, Oznamy | 4 Comments
od AGR0037 | 31. októbra 2018 | Články pre verejnosť | 2 Comments
Ako je to s odhlásením zamestnávateľa pri...
HEDVIHA LUKASZOVA	5. júna 2019 o 13:29
dobry den. chcem sa opytat,ci je spravne,ze za velkonocnu nedelu som nedostala priplatok ako za sviatok,ale iba ako za nedelu
AGR0037	5. júna 2019 o 18:08
Dobrý deň. Veľkonočná nedeľa nie je sviatok. Príplatok ste dostali správne.